joelniklaus/EU_Wikipedias huggingface dataset:
Bio Huvimylly

Bio Huvimylly oli elokuvateatteri Raahessa. Se oli toiminnassa samalla paikalla vuosina 1937–2011. Huvimylly oli Raahen ainoa elokuvateatteri. Alkuperäinen, suojeltu rakennus on yhä olemassa.

Historia 
Bio Huvimyllyn rakennustyöt alkoivat syyskuun vuoden 1936 loppupuolella ja rakennus valmistui maaliskuussa 1937. Suunnittelija on jäänyt tuntemattomaksi. Rakennus vastaa malliltaan 1930-luvulla elokuvateattereille suositeltua mallia. Se rakennettiin kuitenkin niin sanotulle välitontille, ei kulmatontille. 

1960-luvulla paikkamäärää vähennettiin talouden vuoksi. Pienempi paikkamäärä pienensi elokuvista maksettavia kopiovuokria. Se myös toi niin sanotun pienteatterilisän. 1960-luvulla rakennus sai myös sisävessat. Alkuperäisen rakennuttajan Kaarlo Siposen kuoltua vuonna 1962 rakennus siirtyi perikunnan hoidettavaksi. Vuonna 1973 Velikalle Siponen osti teatterin. Myöhemmille omistajilleen teatteri siirtyi vuonna 2004.

Elokuvateatteri on säilynyt varsin hyvin alkuperäisenä rakennuksena, tosin sisäpuolella on melkein kaikki uusiutunut. Teatteri sai uudet istuimet, Dolby-stereot ja helmiäisvalkokankaan. Alun perin sisäänkäynti oli kadun puolelta pääovista ja uloskäynti takaa valkokankaan vasemmalta puolelta. Parvekekatsomosta poistuttiin rakennuksen vasemmalla puolella olevia tikkaita pitkin. Sittemmin sekä ulos- että sisäänkäynti on tapahtunut pääovista kadun puolella. 

Alun perin elokuvateatterissa oli yli 300 paikkaa, mutta sittemmin niitä vähennettiin muun muassa paloturvallisuussyistä. Lopullinen paikkamäärä oli 230. Huvimyllyssä oli myös parvekekatsomo ja aitiopaikat.

Toiminnan päättyminen 
Bio Huvimyllyn vuokrasopimus päättyi marraskuussa 2011. Tontin omistanut Soveliuksen Apurahasäätiö ei jatkanut vuokrasopimusta rakennuksen omistajan kanssa. Museovirasto on Bio Huvimyllyn säilyttämisen kannalla. Teatteriin on kuitenkin suunniteltu uutta toimintaa, ja kesällä 2022 Raahen kaupungille jätettiin toimintasuunnitelma Bio Huvimyllyn tulevaisuudesta.

Lähteet 
 Huvimylly.com

Viitteet 

Raahe
Suomen entiset elokuvateatterit
Suomen suojellut rakennukset
Euroopan unionin motto

Moninaisuudessaan yhtenäinen on Euroopan unionin virallinen motto. Se on yksi Euroopan unionin uusimmista symboleista ja se otettiin käyttöön vuonna 2000.
Motto kuvastaa yhteistä tavoitetta: Rauhan säilyttämistä. 

Euroopan unioni
Avoin laitteisto

Avoin laitteisto () on avoimin periaattein kehitetty laitteisto tai laite, jonka suunnitteluasiakirjat, kuten raaka-ainelistat, piirikaaviot ja piirilevyjen johdatuskuviot ovat avoimesti kenen tahansa saatavilla, hyödynnettävissä, muokattavissa ja jaettavissa. Suunnitteluasiakirjat ja muu materiaali lisensoidaan avoimella lisensillä. Lisäksi laitteen käyttämiseen tarvittava laiteohjelmiston ja laiteajurien tulee olla avointa lähdekoodia.

Avoimia laitteistoja 
 Arduino-prosessorikortti
 RepRap-3D-tulostin
 eCorolla-sähköauto
 RONJA-datalinkki

Katso myös 
Avoimuus

Lähteet

Aiheesta muualla 

 Open Hardware Repository

Avoin laitteisto
Daemoonseth – Act II

Daemoonseth – Act II on puolalaisen black metal -yhtyeen Christ Agonyn toinen studioalbumi, joka on julkaistu vuonna 1994.

Kappalelista

Kokoonpano
 Cezar – kitarat & laulu
 Ash – bassokitara, taustalaulu
 Tomasz Bonarowski – kosketinsoitin
 Żurek – rummut, perkussiot

Aiheesta muualla
 

Vuoden 1994 albumit
Christ Agonyn albumit
Sandspitin lentoasema

Sandspitin lentoasema (, ) on lentoasema Kuningatar Charlotten saariin kuuluvalla Moresbynsaarella, Brittiläisessä Kolumbiassa, Kanadassa. Se sijaitsee 2,8 kilometriä koilliseen Sandspitin asuinalueesta. Sandspit on saariryhmän tärkein lentoasema ja sieltä on päivittäisiä vuoroja Vancouveriin. Moresbynsaarelta on noin kahdenkymmenen minuutin lauttayhteys saariryhmän pääsaarelle, Grahaminsaarelle.

Vuonna 2008 Sandspitin lentoasemalle suoritettiin 6 288 laskeutumista ja nousua.

Lentoasemalla on sattunut vain yksi kuolemaan johtanut onnettomuus, kun 19. tammikuuta 1952 Tokiosta, Japanista JBLM McChord Field -lentoasemalle matkalla ollut Northwest Orient Airlinesin Douglas DC-4 tuhoutui epäonnistuneessa laskeutumisessa. Koneeseen oli tehty välitankkaus Alaskassa sijaitsevassa Elmendorfin lentotukikohdassa. Sen jälkeen kun kone oli ohittanut Sitkan kaupungin, lentäjä ilmoitti lennonjohdolle konevauriosta yhdessä koneen neljästä moottorista. Lentäjät päättivät laskeutua Sandspitin lentoasemalle turvallisuussyista. He yrittivät laskeutua kolmella jäljellä olevalla moottorilla, mutta rullattuaan jonkin aikaa kiitotiellä päättivät keskeyttää laskeutumisyrityksen ja yrittivät nousta uudelleen ilmaan. Kone putosi mereen noin 1,4 kilometrin päähän asemasta. Putoamisen syynä olivat todennäköisesti jään kertyminen siiville ja laskutelineongelmat. Lähes kaikkien matkustajien uskotaan selvinneen putoamisesta, mutta kaikki miehistön jäsenet sekä 33 neljästäkymmenestä matkustajasta menehtyivät hypotermiaan veden ja ilman lämpötilan takia. Sandspitistä Prince Rupertiin 11. toukokuuta 1953 matkalla ollut Canadian Pacific Air Linesin Catalina lentovene joutui onnettomuuteen laskeutuessaan Prince Rupertiin, turmassa kuoli kaksi matkustajaa.

Lentoyhtiöt ja kohteet

Lähteet

Aiheesta muualla 

 YZP Airport Information Saapuvat ja lähtevät lennot 
 Weather Network Säätila lentoasemalla 
 CYZP - Sandspit Airport Information Worldwide Airport and FBO / Handler Data 

Brittiläisen Kolumbian lentoasemat
Uskontorikos

Uskontorikos on toisten ihmisten uskonnollisia katsomuksia loukkaava, lainsäädännössä rangaistavaksi säädetty teko. Suomen rikoslaissa uskontorikokset on vuodesta 1999 lähtien ryhmitelty rikoksiin yleistä järjestystä vastaan. Rangaistus tuomitaan uskonrauhan rikkomisesta eli Jumalan tai muun pyhänä pidetyn asian pilkkaamisesta tai häpäisystä ja kirkollisen toimituksen häirinnästä. Rangaistavaa on myös uskonnonharjoituksen estäminen ja hautarauhan rikkominen.

Ruotsin vanhassa lainsäädännössä uskontorikosten päätyypit olivat jumalanpilkka ja harhaoppien levittäminen. Rankaisematta jätetyn jumalanpilkan uskottiin aiheuttavan koko valtakunnalle onnettomuutta. Vielä vuoden 1734 laki määräsi tahallisesta jumalanpilkasta kuolemanrangaistuksen. Harhaoppien levittämisestä seurasi maastakarkotus. Myös noituutta on aiemmin pidetty uskontorikoksena. Vuoden 1734 lain mukaan se oli sovitettava kuolemalla vuoteen 1779 asti.

Suomen vuoden 1889 rikoslaki (39/1889) määräsi jumalanpilkasta kuritushuonetta enintään neljä vuotta tai vankeutta. Sakolla tai korkeintaan kuuden kuukauden vankeudella selvisi, jos teko tapahtui ajattelemattomuudesta tai pikaistuksesta (rikoslaki, 10 luku, 1 pykälä). Pyhän sanan, uskonnollisen opin, sakramentin tai kirkollisen tavan julkisesta pilkkaamisesta rankaistiin enintään kuuden kuukauden vankeudella tai 200 markan sakolla (RL 10:2). Jumalanpalveluksen, kirkollisen toimituksen tai uskonnonharjoituksen estämisestä oli enimmäisrangaistus kaksi vuotta vankeutta ja niiden tahallinen häirintä tuotti korkeintaan kuuden kuukauden vankeuden tai 300 markan sakon (RL 10:3). Yksityisessä kokouksessa tapahtuvan hartaudenharjoituksen estämisestä seurasi sakkoa tai vankeutta enintään kahdeksan kuukautta ja tällaisen toiminnan häirinnästä korkeintaan 300 markan sakko (RL 10:4). Korkeintaan kahden vuoden vankeuteen tai 50–4 000 markan sakkoon tuomittiin, jos pakottamalla, kavaluudella, lahjalla tai etua lupaamalla taivutteli uskontokunnan jäsenen kääntymään toiseen uskonoppiin (RL 10:5). Enintään 300 markan sakon sai, jos esti palvelijaansa tai muuta talonväkeä osallistumasta jumalanpalvelukseen riittävän usein (RL 10:6).

Lähteet

Rikokset
Oikeushistoria
Uskonto
Barcelona (täsmennyssivu)

Barcelona tarkoittaa seuraavia asioita:

 Barcelona, kaupunki Kataloniassa Espanjassa
 Barcelonan maakunta, maakunta Kataloniassa Espanjassa
 Barcelona, kaupunki Venezuelassa
 Barcelona, kaupunki Filippiineillä
 Barcelona, kaupunki Rio Grande do Nortessa Brasiliassa
 Futbol Club Barcelona, katalonialainen urheiluseura
 Barcelona Sporting Club, ecuadorilainen urheiluseura
 Barcelona, Freddie Mercuryn ja Montserrat Caballén albumi
 ”Barcelona”, Freddie Mercuryn ja Montserrat Caballén kappale
 Barcelona, Whit Stillmanin elokuva
 Vicky Cristina Barcelona, Woody Allenin elokuva
 Barcelona-paviljonki, Ludwig Mies van der Rohen suunnittelema rakennus Barcelonassa
 Barcelona-tuoli, Ludwig Mies van der Rohe ja Lilly Reichin suunnittelema istuin
 945 Barcelona, pikkuplaneetta.
 Barcelona, sukunimenä:
 Félix Erviti Barcelona (1910–2000), espanjalainen roomalaiskatolinen pappi
Polkupyörän lukko

Polkupyörän lukko on valmistettu erityisesti polkupyöriä varten.

Lukkotyyppejä 
Runkolukko on kiinteästi pyörän runkoon asennetty lukko.
U-lukko tai kaarilukko on metallirunkoinen U-kirjaimen muotoinen avaimella toimiva lukko. Se on pärjännyt hyvin saksalaisen kuluttajayhdistyksen Stiftung Warentestin testissä.
Vaijerilukko on vaijerista valmistettu lyhyt tai pitkä avaimella tai numerosarjalla toimiva lukko.
Spiraalilukko on toinen nimitys vaijerilukolle, mutta tarkoittaa vain hyvin pitkävaijerista lukkoa, kun taas vaijerilukko tarkoittaa molempia.
Ketjulukko on kettingistä tehty lyhyt tai pitkä lukko. Toisinaan ketju on peitetty kangas- tai muovikuorella pyörän pintojen suojelemiseksi.

Turvallisuus 
Monet lukoista ovat murrettavissa muutamissa sekunneissa, kun käytössä on sopiva työkalu. Helsingin Sanomien testissä U-lukot havaittiin muita lukkoja vahvemmiksi.

Jos polkupyörä varastetaan, ei vakuutuskorvauksen saamiseksi Suomessa vaadita erityisen hyväksytyn pyörälukon käyttöä, kunhan vain jotain lukkoa on käytetty.

Kuvia lukoista

Lähteet

Aiheesta muualla 

Lukot
Polkupyörät
Juha Sandberg

Juha Sandberg (s. 5. huhtikuuta 1977 Pori) on Raision sosiaali- ja terveysjohtaja.

Sitä ennen hän oli porilainen kunnallispoliitikko. Hänet valittiin Porin kaupunginvaltuustoon vuosien 2004 ja 2008 vaaleissa. Hän on toiminut Satakuntaliiton maakuntavaltuuston varapuheenjohtaja sekä Satakunnan vasemmistoliiton piiritoimikunnan puheenjohtajana. Sandberg on koulutukseltaan yhteiskuntatieteiden maisteri.

Lähteet

Aiheesta muualla 
 Raision sosiaali- ja terveyskeskus

Vasemmistoliiton poliitikot
Porin kaupunginvaltuutetut
Vuonna 1977 syntyneet
Elävät henkilöt
Faithless (albumi)

Faithless on puolalaisen black metal -yhtyeen Christ Agonyn ensimmäinen kokoelma-albumi, joka on julkaistu vuonna 1995. Albumi sisältää yhtyeen kaksi demoa, Sacronocturnin (kappaleet 1–4) sekä Epitaph of Christin (kappaleet 5–8).

Vuonna 2010 yhtye remasteroi albumin ja julkaisi sen uudelleen. Uusi painos sisältää kuusisivuisen vihkosen, sekä sen ulkoasu on täysin uusittu.

Kappalelista
Necrodark
Nocturnal Symphony
Sacronocturn
Introlast Night
Unvirtue Diabolical
Faithless
Necro`no`manticism
Prophetical... Part III

Kokoonpano
 Cezar – laulu, kitara
 Ash – bassokitara, taustalaulu
 Żurek – rummut

Aiheesta muualla
 

Vuoden 1995 kokoelma-albumit
Christ Agonyn albumit
Milka (suklaa)

Milka on maitosuklaan tuotemerkki, jota valmistaa Mondelēz International. Merkin keksi sveitsiläinen Philippe Suchard vuonna 1901. Tuotemerkkiin kuuluu valkoisen ja liilan värinen Milka-lehmä. Tuotetta valmistetaan muun muassa Itävallassa, Saksassa, Brasiliassa, Serbiassa ja Bulgariassa. Milkan käyttämä liila on värirekisteröity.

Lähteet

Aiheesta muualla  

Virallinen kotisivu
Stark Foods

Makeismerkit
Suklaa
Seulonnan keskeiset artikkelit
Kraft Foodsin tuotemerkit
Mondelez Internationalin tuotemerkit
À la carte

À la carte (äännetään suom. , ransk. ) on ranskankielinen ilmaus, joka tarkoittaa ruokalistan mukaan. Tässä la carte tarkoittaa ravintolan koko valikoimaa, eli luetteloa ruuista ja ruokalajeista hintoineen. Ranskassa à la carte -valinta tarkoittaa, että asiakas valitsee vapaasti tuosta luettelosta. Sen vastakohta on menu eli keittiömestarin päivälle valitsema otos pitkästä listasta (la carte) tai ateria à prix fixe (ateriakokonaisuus, jonka sisältö ja hinta on sidottu).

Myös Suomessa ilmausta à la carte käytetään ravintoloissa tarkoittamaan erikseen tilattavaa annosta, jonka vastakohtana pidetään kiinteämuotoista ja -hintaista ateriaa. Nykyisin ilmaisua käytetään kuitenkin myös laajemmin merkitsemään ”hyvää ruokaa”, mutta myös ”yksilöllistä” tai ”omavalintaista”. Suomessa eri alojen toimijat käyttävät myös muita kuin tässä artikkelissa käytettyä ranskankielistä kirjoitusasua.

Lähteet

Viitteet 

Ranskankieliset sanat ja sanonnat
Ravintolatalous
The End of Evolution... ...is Round the Corner

The End of Evolution... ...is Round the Corner on yhtyeiden Rytmihäiriö ja Amen julkaisema split-albumi. Levy julkaistiin vuonna 1992 Spinefarm Recordsin kautta.

Kappalelista
Kappaleet 1-10 esittänyt Rytmihäiriö, 11-21 esittänyt Amen

They
How Much Longer
Friends of the Past
Threat
Reality of War
Disease of Mankind
Too Tired to Preach
Tomorrow - Brings the Sorrow
Fear...
Selfish Pit
Don't Ask
No Warheroes
Against What
Lost Testament
Go Die
Grind the Bastards Down
6655321
Goreality
Starving Dog Eats Master
Money Rules the Fools
Spice-Song

Kokoonpano
Rytmihäiriö
 Marko – laulu
 Samppa – kitara
 Ande – basso
 Otto – rummut

Amen
 Sebastian – laulu
 Kimmo – laulu
 Marko – kitara
 Kaide – basso
 Mika – rummut

Aiheesta muualla 
 

Vuoden 1992 split-albumit
Rytmihäiriön albumit
Jamie Benn

Jamie Randolph Benn (s. 18. heinäkuuta 1989 Central Saanich, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Dallas Starsia ja on joukkueen kapteeni. Jamien isoveli Jordie Benn pelaa Minnesota Wildissa, ja on pelipaikaltaan puolustaja.

Helmikuussa 2014, Benn pelasi Kanadan jääkiekkomaajoukkueen mukana Sotšin olympialaisissa. Hän saavutti joukkueen kanssa turnauksesta olympiakultaa. Kaudella 2014–2015 hän oli NHL:n runkosarjan pistepörssin ykkönen. Benn teki kauden aikana 82 ottelussa yhteensä 87 tehopistettä, joista 35 oli maaleja ja 52 maaliin johtaneita syöttöjä.

Tilastot

Lähteet

Viitteet

Aiheesta muualla

Kanadalaiset jääkiekkoilijat
Kanadalaiset olympiavoittajat
Art Ross Trophy -voittajat
Dallas Starsin pelaajat
Dallas Starsin varaamat pelaajat
Vuonna 1989 syntyneet
Elävät henkilöt
Surman vuodet – The Homicide Years

Surman vuodet – The Homicide Years on metalliyhtye Rytmihäiriön kokoelma-albumi, joka on julkaistu vuonna 2003.

Levy koostuu yhtyeen EP:istä Surmatyö ja Ihmisiä kuolee!, sekä pitkäsoitosta Surman siipien havinaa bonusmateriaalin ohella. Viimeisen kappaleen lopussa on pitkä radiosample sekä erilainen versio kappaleesta "Vain henkisesti sairas ihminen uskoo Jumalaan".

Kappalelista
Nyt ei leikitä... nyt tapetaan
Homman nimi oli kuolema
Miestä väkevämpi
Tapettu on!
Juopuneet joutomiehet
5 surmaa ja 2 tappoa
Raaka ja tolkuton verityö
Perjantaina juostiin
Nuori eläkeläinen
Tasavallan partasuut
Työtön
Ihmisiä kuolee
Surmavirsi
Mitä välii nimestä... kunhan dokaa vitusti
Programa de Gobierno
Outro
Ihmisiä kuolee
Ufojen kosminen viesti
Sika paska 11
Talouselämä
Sionisti siat
Perjantaina juostiin
Kepinisku
Vain henkisesti sairas ihminen uskoo Jumalaan
Hyvää ruokahalua 4 jalkaiset ystävämme
Olympiadi
Idiootti
Surmatyö
Sika äpärä
Käsky
Hammer Homicide
Kertakäyttö
Talouselämä
Sika paska 7
Klubi 67
Sortoa ja vihaa
Sionisti siat

Aiheesta muualla 
 
 Surman vuodet discogs.com -sivustolla

Vuoden 2003 kokoelma-albumit
Rytmihäiriön albumit
Chaosbreed / Rytmihäiriö

Chaosbreed / Rytmihäiriö on kyseenomaisten yhtyeiden julkaisema split-albumi vuodelta 2004.

Kappaleet
Chaosbreed
Rabid Outburst
Crippled Beyond Belief
Funeral Bitch (Master cover)

Rytmihäiriö
Jos otan niin tapan
Mielummin spurgu kuin punkkari
Päihtynyt professori

Aiheesta muualla 
 
 Chaosbreed / Rytmihäiriö -split discogs.com -sivustolla

Vuoden 2004 split-albumit
Chaosbreedin albumit
Rytmihäiriön albumit
Surmaa kännissä

Surmaa kännissä on hardcore punk/metalliyhtye Rytmihäiriön kolmas EP, joka on julkaistu vuonna 2003.

Kappaleet

Kokoonpano
 Unto Helo – laulu
 Janne Perttilä – kitara
 Antti Kiiski – bassokitara
 Otto Luotonen – rummut

Aiheesta muualla 
 

Vuoden 2003 EP:t
Rytmihäiriön albumit
Hernán Bernardello

Hernán Darío Bernardello (s. 3. elokuuta 1986 Rosario, Argentiina) on argentiinalainen jalkapalloilija. Hän edustaa tällä hetkellä Espanjan Primera Divisiónissa pelaavaa Almeríaa ja on pelipaikaltaan keskikenttäpelaaja.

Seurajoukkueura 
Bernardello aloitti ammattilaisuransa vuonna 2006 argentiinalaisesta Newell's Old Boysista. Vuoteen 2007 mennessä hän onnistui vakiinnuttamaan pelipaikkansa joukkueen avauskokoonpanossa. Hän teki ensimmäisen maalinsa joukkueessa ottelussa Argentinos Juniorsia vastaan.

18. heinäkuuta 2009 Bernardello teki kuusivuotisen sopimuksen espanjalaisseura Almerían kanssa. Hänestä maksettiin 3 miljoonan euron siirtokorvaus.

Maajoukkueura 
Bernardello teki ensiesiintymisensä Argentiinan maajoukkueessa 20. toukokuuta 2009 ystävyysottelussa Panamaa vastaan. Argentiinan kokoonpano muodostui pelkistä kotimaan sarjan pelaajista.

Lähteet

Aiheesta muualla 
 Bernardellon tilastot FútbolXXI -sivustolla 
 Bernardellon tilastot BDFutbol -sivustolla 

Argentiinalaiset jalkapalloilijat
Vuonna 1986 syntyneet
Elävät henkilöt
Manok

Manok oli Karjalan tasavallassa 1960–1990-luvuilla toiminut suomenkielinen lauluyhtye. Petroskoin suomalaisen teatterin näyttelijät William Hall, Pauli Rinne, Pekka Mikšijev sekä Viljo Ahvonen, Orvo Björninen ja Aarni Romppainen perustivat sen vuonna 1960 Petroskoin musiikkiteatterin kapellimestarin Marlen Nokelaisen johdolla. Nokelaisen kuoltua vuonna 1965 yhtye nimettiin hänen muistokseen Manokiksi - (M(arlen) A(kselinpoika) NOK(elainen). Venäjän kielessä sanalla on merkitys ’metsästäjän houkutuspilli’.

Nokelaisen jälkeen yhtyeen johtajaksi kutsuttiin Karjalan opettajakorkeakoulun musiikinopettaja Andro Lehmus. Myöhemmin siihen liittyi radio- ja tv-kuuluttaja Ensio Vento.

Etupäässä suomalaisia kansanlauluja ja neuvostoliittolaisten säveltäjien kappaleita esittänyt Manok tuli tunnetuksi erityisesti Neuvosto-Karjalan suomalaisväestön keskuudessa. Sen tavaramerkeiksi muodostuivat kaunis stemmalaulu ja hauska lavashow. Yhtye esiintyi myös eri puolilla Neuvostoliittoa sekä Suomessa, Itä-Saksassa, Ranskassa ja Ruotsissa. 1970-luvun alusta lähtien sen vakituisen kokoonpanon muodostivat Hall ja Nikolai Samsonov (tenorit), Lehmus (toinen tenori), Rinne (baritoni) sekä Björninen ja Vento (bassot). Vennon korvasi 1980-luvun alussa näyttelijä Leo Närjä. Yhtyeen televisioitu jäähyväiskonsertti pidettiin Petroskoin suomalaisessa teatterissa joulukuussa 1990. Tämän jälkeen Manok esiintyi vielä pari kertaa Karjalan TV:n ohjelmissa.

Yhtyeen ensimmäiset äänitykset tehtiin Karjalan radiossa vuonna 1962. Neuvostoliiton levy-yhtiö Melodija julkaisi vuonna 1977 LP-levyn Finski mužskoi vokalnyi ansambl Manok (”Suomalainen mieslauluyhtye Manok”). Karjalan radion musiikkitoimittaja Arto Rinne kokosi vuonna 2003 omakustanne-cd:n Antologia 1960–1990.

Levyjulkaisut
 Finski mužskoi vokalnyi ansambl Manok. Melodija, 1977.
 Antologia 1960–1990: Petroskoin suomalaisen lauluyhtyeen parhaat palat, 2003.

Aiheesta muualla
 Yhtyeelle omistettu sivusto , , 

Karjalan tasavalta
Neuvostoliittolaiset yhtyeet
Venäläiset yhtyeet
ETC

ETC voi tarkoittaa seuraavia asioita:
 Entertainment Technology Center
 Pörssinoteerattu raaka-aine (ETC, exchange traded commodity)
 Ericsson Texture Compression, tietokonegrafiikassa käytetty pakkausmenetelmä
ARA Veinticinco de Mayo (V-2)

ARA Veinticinco de Mayo (viirinumero V-2) oli toisen maailmansodan lopulla valmistunut Colossus-luokan lentotukialus, jonka Argentiinan hallitus osti Alankomailta. Alus palveli uransa aikana myös sekä Britannian Kuninkaallisen laivaston HMS Venerablena että Alankomaiden laivastossa nimellä Hr. Ms. Karel Doorman.

Palvelus 

Alus otettiin palvelukseen 12. maaliskuuta 1969 Argentiinan laivastossa nimellä ARA Veinticinco de Mayo. Ennen 1. syyskuuta alkanutta purjehdusta Argentiinaan alus huollettiin. Aluksi aluksella palvelivat Skyhawkit ja Grumman S-2 Trackerit, mutta sen kalustoksi vaihdettiin 1981 Ranskasta hankitut Super Étendardit.

Aluksen aseistusta vähennettiin 1975 kymmeneen ja 1980 yhdeksään 40 millimetrin 70 kaliiperin tykkiin. Alukselle asennettiin myös datalinkit, jotta se kykenisi kommunikoimaan Argentiinan laivastolle ostettujen Tyypin 42 hävittäjien kanssa.

Vuonna 1982 Falklandin sodan aikana alus oli Argentiinan laivaston lippulaivana, ja sen kannella palveli 20 lentokonetta: 5 Super Étendard ja 10 A-4Q Skyhawk hävittäjäpommittajaa sekä 5 Grumman S-2A Tracker sukellusveneentorjuntakonetta. Alus suoritti ainoastaan yhden rynnäkön kohti Kuninkaallisen laivaston osastoa, mutta risteilijä ARA General Belgranon uppoaminen palautti aluksen kotisatamaan.

Aluksen lentotoiminta oli hyvin vähäistä sodan päätyttyä, kunnes se oli modernisoitavana 1988. Palvelukseen palattuaan alus toimi jälleen aktiivisemmin.

Lähteet

Viitteet

Colossus-luokan lentotukialukset
Argentiinan laivaston lentotukialukset
Argentiinalaiset kylmän sodan lentotukialukset
Cammell Lairdin valmistamat alukset
Argentiinalaiset Falklandin sodan sotalaivat
Schwarz

Schwarz on muun muassa seuraavien henkilöiden sukunimi:

 Alexander Schwarz (s. 1978), suomalainen maastohiihtäjä
 André Schwarz-Bart (1928–2006), ranskalainen kirjailija
 Armin Schwarz (s. 1963), saksalainen ralliautoilija
 Arturo Schwarz (s. 1924), italialainen taidehistorioitsija, taidekonsultti ja kansainvälisten näyttelyjen kuraattori
 Berthold Schwarz (1300-luvulla), saksalainen munkki ja alkemisti, erään perimätiedon ruudin ja tuliaseiden keksijä
 Christian Schwarz-Schilling (s. 1930), saksalainen poliitikko
 Dieter Schwarz (s. 1939), saksalainen liikemies, Lidlin perustaja
 Eleonore Schwarz (s. 1936), itävaltalainen oopperalaulaja
 Franz Xaver Schwarz (1875–1947), saksalainen SS-Oberstgruppenführer
 Fred Schwarz (1913–2009), australialainen lääkäri ja antikommunistinen aktivisti
 Gerard Schwarz (s. 1947), yhdysvaltalainen kapellimestari
 Heinrich Schwarz (1906–1947), saksalainen keskitysleirin komendantti
 Henrik Schwarz (s. 1972), saksalainen deep house -tuottaja ja DJ
 Hubert Schwarz (s. 1960), saksalainen yhdistetyn hiihtäjä
 Julie Wilhelmine Hagen-Schwarz (1824–1902), baltiansaksalainen taidemaalari
 Leo Schwarz (1931–2018), saksalainen katolinen piispa
 Ludwig Schwarz (s. 1940), itävaltalainen katolinen piispa
 Marco Schwarz (s. 1995), itävaltalainen alppihiihtäjä
 Marek Schwarz (s. 1986), tšekkiläinen jääkiekkomaalivahti
 Nathalie Schwarz (s. 1993), itävaltalainen maastohiihtäjä
 Sandro Schwarz (s. 1978), saksalainen jalkapalloilija ja valmentaja
 Sissy Schwarz (s. 1936), itävaltalainen taitoluistelija
 Stefan Schwarz (s. 1969), ruotsalainen jalkapalloilija
 Walter Andreas Schwarz (1913–1992), saksalainen laulaja, säveltäjä, sanoittaja, kabareetaiteilija, kirjailija ja käsikirjoittaja
 Wolfgang Schwarz (s. 1947), itävaltalainen taitoluistelija.

Katso myös 

 Schwartz
Suomen New Yorkin kulttuuri-instituutti

Suomen New Yorkin kulttuuri-instituutti () on vuonna 1990 perustettu kulttuuri-instituutti. Se on yksi 17 suomalaisesta eri maissa toimivasta kulttuuri- ja tiedeinstituutista. New Yorkin ohella instituutilla on toimisto myös Helsingissä. Suomen opetus- ja kulttuuriministeriön tukeman instituutin ovat perustaneet Suomen Taiteilijaseura, Suomen Arkkitehtiliitto ja Ornamo. Instituuttia ylläpitää vuonna 1989 perustettu Suomen New Yorkin kulttuuri-instituutin säätiö ().

Instituutti ylläpitää kolmea taiteilijaresidenssiä sekä tuottaa ja kuratoi näyttelyitä ja muita tapahtumia yhteistyössä paikallisten gallerioiden, museoiden ja muiden yhteistyötahojen kanssa. Kaikki residenssit sijaitsevat Brooklynissa Williamsburgin alueella. Yhtä residensseistä rahoittaa Alfred Kordelinin säätiö, ja se on yhteydessä kansainväliseen ateljee- ja kuratointiohjelmaan International Studio and Curatorial Programiin.

Instituutin toiminta-alueena on Yhdysvallat ja myös Kanada. Tavoitteena on edistää suomalaista kuvataidetta, designia ja arkkitehtuuria alueella ja luoda pitkäaikaisia yhteistyösuhteita suomalaisten ja pohjoisamerikkalaisten visuaalisten alojen ammattilaisten välillä.

Lähteet

Aiheesta muualla
Instituutin kotisivut

New York (osavaltio)
Suomen kulttuuri- ja tiedeinstituutit
Taiteilijaresidenssit
The Addams Family

The Addams Family (suom. Addamsin perhe) on yhdysvaltalaisen Charles Addamsin luoma fiktiivinen perhe. Hahmot esiintyivät alun perin The New Yorker -lehdessä yhden ruudun sarjakuvissa ja olivat tuolloin vielä nimettömiä. Vuonna 1964 sarjakuvien pohjalta luotiin televisiosarja The Addams Family, jolloin hahmot saivat nimensä. Myöhemmin perhe on esiintynyt useissa televisiosarjoissa, elokuvissa ja videopeleissä. The Addams Familysta on tehty myös musikaali.

Hahmot

Gomez
Gomez on perheen isä. Hänellä on kastilialaiset sukujuuret ja hän leikkii pienoisrautatiellä, nauttien erityisesti junien räjäyttämisestä. Gomez polttelee usein sikareita ja hän on ammatiltaan asianajaja. Gomez pukeutuu liituraitapukuun.

Morticia
Morticia Addams, omaa sukua Frump, on perheen äiti. Hän pukeutuu pitkään mustaan mekkoon jonka alaosa muistuttaa mustekalan lonkeroita.

Fester-setä
1960-luvun televisiosarjassa Fester oli Mortician setä, mutta myöhemmissä sarjoissa ja elokuvissa hänet esitettiin Gomezin veljenä. Fester on kalju ja hänellä on kyky tuottaa sähköä.

Wednesday
Wednesday on Gomezin ja Mortician tytär. 1960-luvun sarjassa hänet kuvattiin hyväntahtoisena ja iloisena pikkutyttönä, joka leikki päättömällä Marie-Antoinette-nukellaan ja hoiti lemmikkihämähäkkejään. Elokuvissa Wednesday oli vakavampi ja hän nautti veljensä Pugsleyn kiduttamisesta.

Pugsley
Pugsley on Gomezin ja Mortician poika. Hän on ylipainoinen ja pukeutuu raidalliseen paitaan. 1960-luvun sarjassa hän oli Wednesdayn isoveli, mutta elokuvissa tämän pikkuveli.

Isoäiti
1960-luvun sarjassa Mama oli Gomezin äiti, mutta elokuvissa hänet kuvattiin Mortician äitinä.

Lurkki
Lurkki (Lurch) on Addamsin perheen hovimestari. Hän on suurikokoinen ja vähäpuheinen mies, joka muistuttaa hieman Frankensteinin hirviötä.

Thing
Thing on irtonainen, elävä käsi. 1960-luvun sarjassa Thing asui erilaisissa rasioissa, mutta elokuvissa se liikkui myös niiden ulkopuolella.

Serkku Se
Serkku Se (Cousin Itt) on lyhyt, kauttaaltaan karvan peittämä olento. Serkku Se puhuu kimeällä äänellä kieltä, jota ainoastaan muut perheenjäsenet näyttävät ymmärtävän.

Musikaali

The Addams Familystä on tuotettu musikaali, joka on ollut myös Oulun ja Tampereen teattereissa.

Elokuvat ja muu media

Televisiosarjat 
 The Addams Family (1964–1966)
 The New Addams Family (1998–1999)
 Wednesday (2022–)

Elokuvat 
 The Addams Family – Perhe Addams (1991)
 Addams Family II (1993)
 Addams Family – Sukukokous (1998)
 Perhe Addams (2019)
 Perhe Addams 2 (2021)

Pelit 
 The Addams Family (1992)
 Addams Family Values (1995)
 The Addams Family: Mansion Mayhem (2021)

Vuoden 1991 elokuvan pohjalta on julkaistu myös flipperipeli.

Katso myös 
 Me hirviöt (televisiosarja)

Lähteet

Seulonnan keskeiset artikkelit
Carl Johan Fahlcranz

Carl Johan Fahlcrantz (1774–1861) oli ruotsalainen taidemaalari ja Ruotsin ensimmäisiä maisemamaalareita. Hänen romanttiset maisemansa kuvasivat vuoristo- ja metsämaisemia, joiden taustalla oli usein kaupunki tai linna, joka peittyi usvaan.

Fahlcrantz opiskeli maalausta Tukholmassa muun muassa teatterin lavastemaalareiden johdolla. Hän sai vaikutteita Elias Martinin maisemamaalauksista. Fahlcrantz ei juuri matkustanut Ruotsin ulkopuolelle, ainoastaan Norjaan 1827 ja Tanskaan 1829. Hänestä tuli Ruotsin taideakatemian professori 1815.

Fahlcrantzin maalauksia on Göteborgin taidemuseon ja Ruotsin kansallismuseon kokoelmissa.

Lähteet

Aiheesta muualla 

Ruotsalaiset taidemaalarit
Romantiikan taiteilijat
Vuonna 1774 syntyneet
Vuonna 1861 kuolleet
Miles Mander

Miles Mander (oik. Lionel Mander ) oli brittiläinen elokuvanäyttelijä, -ohjaaja ja -käsikirjoittaja. 

Mander muistetaan parhaiten Alfred Hitchcockin elokuvista The Pleasure Garden (1925) ja Epäiltynä murhasta (1930) sekä kolmesta muskettisoturielokuvasta: Kolme muskettisoturia (1935, Ludvig XIII), Kolme väärää muskettisoturia (1939, Kardinaali Richelieu) ja Rautanaamio (1939, Aramis).

Valikoitu filmografia

Näyttelijänä

Lähteet

Aiheesta muualla 
Miles Manderin elämäkerta 

Brittiläiset näyttelijät
Brittiläiset elokuvaohjaajat
Brittiläiset elokuvakäsikirjoittajat
Vuonna 1888 syntyneet
Vuonna 1946 kuolleet
Imukärsälliset perhoset

Imukärsälliset perhoset (Glossata) on perhosten alalahko, johon kuuluu suurin osa tunnetuista perhosista. Alalahkon yhdistävä tunnusmerkki erotuksena muista perhosten alalahkoista, kuten leukaperhosista, ovat niiden imukärsäksi muuntuneet suuosat.

Glossataan kuuluvilla perhosilla toukan purevat suuosat ja eräät niiden ympärysrakenteet surkastuvat kotelovaiheen aikana ja aikuisella perhosella on lihaksikas, nesteiden nauttimiseen soveltuva imukärsä, jonka se voi kiertää rullalle pään etuosaan. Joillakin ryhmillä imukärsä on sittemmin surkastunut eikä aikuinen perhonen kykene ottamaan ravintoa.

Yhdistävänä piirteenä on myös toukan suuosien vierellä olevien kehruurauhasten sijainti

Yläheimot 

Glossata sisältää seuraavat 28 yläheimoa:

 hammaskoimaiset Epermenioidea
 juuriperhosmaiset Hepialoidea (sensu lato)
 jäytäjäkoimaiset Gelechioidea
 karvakehrääjämäiset Lasiocampoidea
 kehrääjäkoimaiset Yponomeutoidea
 kehrääjämäiset Bombycoidea
 koimaiset Tineoidea
 koisaperhosmaiset Pyraloidea
 koverokoimaiset Schreckensteinioidea
 kääpiökoimaiset Nepticuoidea
 kääriäismäiset Tortricoidea
 lasisiipismäiset Sesioidea
 läiskäkoimaiset Tischerioidea
 miinaajakoimaiset Gracillarioidea
 mittarimaiset Geometroidea
 Neopseustoidea
 outokoimaiset Urodoidea
 paksupäät Hesperioidea
 punatäplämäiset Zygaenoidea
 puuntuhoojamaiset Cossoidea
 päistärkoimaiset Eriocranioidea
 päiväperhoset Papilionoidea
 seulakoimaisetIncurvarioidea
 sirppisiipismäiset Drepanoidea
 sulkaperhosmaiset Pterophoroidea
 tuikekoimaiset Choreutoidea
 varsikoimaiset Douglasioidea
 viuhkaperhosmaiset Alucitoidea
 yökkösmäiset Noctuoidea

Lähteet

Viitteet
Lindh

Lindh on muun muassa seuraavien henkilöiden sukunimi:

 Agnes Lindh, o.s. Gerasimowitsch (1872–1952), suomalainen näyttelijä
 Albert Lindh (1848–1900), suomalainen lääkäri ja valtiopäivämies, Daniel Lindhin poika
 Anna Lindh (1957–2003), ruotsalainen poliitikko
 Arvo Lindh (1899–1966), suomalainen juristi ja Lapuan liikkeen rahastonhoitaja
 Bertel Lindh (1908–1996), suomalainen kansanedustaja (rkp), ministeri
 Björn J:son Lindh (1944–2013), ruotsalainen huilisti, pianisti ja säveltäjä
 Calle Lindh (s. 1990), ruotsalainen alppihiihtäjä
 Carl Lindh (1882–1970), suomalainen everstiluutnantti ja järjestöjohtaja
 Daniel Lindh (1796–1876), suomalainen tuomiorovasti, lääkäri, lehtori ja Tammikuun valiokunnan jäsen
 Emil Lindh (1867–1937), suomalainen näyttelijä ja kilpapurjehtija
 Emmi Lindh (s. 1999), suomalainen salibandyn pelaaja
 Erik Lindh (s. 1964), ruotsalainen pöytätennispelaaja
 Erik Lindh (1865–1914), suomalainen kilpapurjehtija
 Francesca Lindh (s. 1931), italialais-suomalainen keraamikko
 Gösta Lindh (1924–1984), ruotsalainen jalkapalloilija 
 Hilary Lindh (s. 1969), yhdysvaltalainen alppihiihtäjä
 Johan Erik Lindh (1793–1865), ruotsalainen taidemaalari
 John Walker Lindh (s. 1981), yhdysvaltalainen Talibanin taistelija
 Louise Lindh (s. 1979), ruotsalainen yritysjohtaja ja miljardööri
 Lovisa Lindh (s. 1991), ruotsalainen keskimatkojen juoksija
 Mats Lindh (s. 1947), ruotsalainen jääkiekkoilija
 Mikaela Lindh (s. 1969, nyk. Fabricius-Bjerre), suomalainen kouluratsastaja
 Richard Lindh (1929–2006), suomalainen taiteilija ja teollinen tuotesuunnittelija
 Theodor Lindh (1833–1904), suomalainen oikeusneuvos- ja valtiopäivämies ja kirjailija, Daniel Lindhin poika
 Tor-Kristian Lindh (1906–1969), suomalainen purjehtija.

Katso myös 

 Lind
 Anna Lindh -säätiö
Lissie

Elisabeth Maurus (s. 1982 Rock Island, Illinois), paremmin tunnettu taiteilijanimellä Lissie, on yhdysvaltalainen folk rock -laulaja. Hänen debyyttialbuminsa, Catching a Tiger, julkaistiin kesäkuussa 2010.

Vuonna 2008 Lenny Kravitz näki Lissien MySpace-sivun ja kutsui hänet esiintymään Love Revolution Tour -kiertueelleen. Myöhemmin samana vuonna Lissien ja DJ Morgan Pagen yhteistyössä tekemä kappale ”The Longest Road” sijoittui neljänneksi Billboardin Hot Dance Club Songs -listalla. Deadmau5:n remix kappaleesta oli Grammy-ehdokkaana kategoriassa ”Best Remixed Recording, Non-Classical”.

Lissie teki levytyssopimuksen Columbia Recordsin kanssa, ja hänen debyyttialbuminsa Catching a Tiger julkaistiin 21. kesäkuuta 2010. Toinen albumi, Back to Forever, julkaistiin 11. lokakuuta 2013.

Diskografia

Albumit 
 Catching a Tiger (2010)
 Back to Forever (2013)

Singlet 
 ”In Sleep” (2010)
 ”When I’m Alone” (2010)
 ”Cuckoo” (2010)
 ”Further Away” (2013)
 ”Sleepwalking” (2013)

Lähteet

Aiheesta muualla 

 Lissien kotisivut
 

Yhdysvaltalaiset laulaja-lauluntekijät
Yhdysvaltalaiset kitaristit
Yhdysvaltalaiset countrymuusikot
Vuonna 1982 syntyneet
Elävät henkilöt
Kuulonsuojaimet

Kuulonsuojaimet eli kuulosuojaimet suojaavat kuuloa melulta. Niitä käytetään esimerkiksi rakennustyömailla, armeijassa, lentokentillä, ampumisessa tai tehtailla kun halutaan suojautua voimakkaalta melulta sen häiritsevyyden vuoksi tai pyrittäessä estämään kuulovaurio. Suojaimien kanssa saatetaan käyttää myös korvatulppia.

Kuulosuojaimissa voi olla sisäänrakennettuna radio tai bluetooth-yhteys.

Passiiviset kuulosuojaimet vaimentavat kaikkia ääniä. Aktiivisiksi kutsutut suojaimet pystyvät suodattamaan pois tietynlaisia ääniä ja jättämään toisenlaisia ääniä suojainten käyttäjän kuultavaksi: tällöin käyttäjä vaikkapa kuulee puheen, muttei melua. Laitteissa on usein ulkopuolella mikrofoni, joka nauhoittaa ulkopuolista ääntä. Nauhoitteesta suodatetaan esimerkiksi tietyntaajuiset äänet pois kuulokkeen elektroniikan suorittamien algoritmien avulla. Suodattu nauhoite toistetaan lähes välittömästi kuulokkeiden käyttäjän korvaan kuulokkeiden sisällä olevasta kaiuttimesta.

Suojaustaso
Muun muassa Euroopan unionin maissa käytetty SNR-arvo (eng. Single Number Rating) kertoo desibeleinä kuinka paljon korvatulppa tai kuulosuojain vaimentaa ääntä. SNR vähennetään äänen todellisesta C-painotetusta voimakkuudesta desibeleinä (dBC), jolloin saadaan suojia oikein käyttävän A-painotettu äänialtistus (dBA). Painotuksesta kerrotaan alempana tarkemmin. Britannian Health and Safety Executive -järjestö (HSE) suosittelee lisäämään 4 dB lopulliseen arvoon tosimaailman tilannetta paremmin kuvaavan arvon saamiseksi, koska useimmat eivät käytä suojia täysin oikein. Eli

kuultu dBA = todellinen dBC – SNR + 4 dB

Jos melu on 100 dBC ja henkilöllä on SNR 28 dB -suojat, on henkilön äänialtistus suojaimia täysin oikein käytettäessä

100 dBC – 28 dB = 72 dBA

Tähän voidaan lisätä HSE:n suosittelema 4 dB, jolloin altistus on 76 dBA. Suojaus riittää, sillä vasta noin yli 85 dB jatkuva melu voi aiheuttaa kuulovaurion. Tarpeettoman suuri suojaus voi estää kommunikoinnin, jolloin esimerkiksi työpaikalla suojien käyttäjä ei kuule jonkun varoitushuutoa häntä uhkaavasta vaarasta.

Myös SNR-arvoa todellisuutta paremmin vastaavaa HML-arvoa käytetään EU:ssa. Tällöin suojaimelle on annettu H (high), M (medium) ja L (low) arvot. Kuultu ääni lasketaan HML-kaavalla, joka on SNR-kaavaa hieman monimutkaisempi.

Äänenpainotus
C- ja A-painotukset ovat äänimittauksen standardeja. Vaikka desibelit sellaisenaan kertovat äänen todellisen voimakkuuden (ilmanpaineen), eivät ne kerro sitä, miltä ääni kuulostaa. Ihminen kuulee äänten ollessa hiljaisia parhaiten keskitaajuiset äänet: hyvin korkeat ja matalat äänet kuulostavat hiljaisemmilta kuin ne ovat. A-painotusta käytetään äänten ollessa hiljaisia, jolloin eri tajuuksisille äänille saadaan suunnilleen sama desibeliarvo näiden kuulostaessa samalta. Äänten ollessa kovia (yli 100 dB), ihmisen kuulokäyrä "litistyy" ja korkeat, keskikorkeat ja matalat äänet kuulostavat lähes yhtä voimakkailta. Tässä tilanteessa käytetään C-painotusta.

Katso myös
Vastamelukuuloke
Korvatulppa

Lähteet

Aiheesta muualla
 Laskin HML (high medium low) -numeroiduille suojaimille
 Laskin SNR-numeroiduille suojaimille

Suojavarustus
Kuuloaisti
Sian vesikulaaritauti

Sian vesikulaaritauti (lyh. SVD) on sioilla esiintyvä helposti leviävä virustauti, jonka aiheuttaja on enteroviruksiin kuuluva sian vesikulaaritautivirus . Tautia esiintyy hajanaisesti Euroopassa ja Aasiassa, mutta toistaiseksi sitä ei ole tavattu Suomessa . Sikojen vesikulaaritauti on tärkeä erotusdiagnoosi suu- ja sorkkataudille, sillä kyseisten tautien oireita ei voi erottaa toisistaan ilman tarkempia laboratoriokokeita.

Oireet

Oireiden vakavuus riippuu tartunnanlähteestä, infektion aiheuttajaviruksen lajista ja sikojen elinympäristöstä . Yleensä tartunnat ovat oireettomia, mutta usein tartunnan saaneilla eläimillä on lievää kuumetta. Kuumeilua seuraa rakkuloiden muodostuminen sorkkiin, etenkin ruununrajan alueelle. Harvinaisempi oire on rakkuloiden esiintyminen myös pään alueella huulissa, kärsässä ja kielessä. Rakkulat saattavat aiheuttaa kipua jaloissa ja suussa, minkä vuoksi oireiksi voivat ilmestyä myös liikkumishaluttomuus, ontuminen ja syömättömyys.

Lähteet

Eläinten virustaudit
Sikojen sairaudet
Nanna (sarjakuva)

Nanna on Tuuli Hypénin (s. 1983) luoma sarjakuvahahmo ja strippisarjakuva, joka ilmestyi vuonna 2012 arkisin kahdeksassa suomalaisessa kaupunkilehdessä. 

Nanna syntyi Sarjis 2009 -kilpailuun, jossa se sai kunniamaininnan. Tämän jälkeen sarjaa julkaistiin Ilta-Sanomissa kuukauden kotimaisena sekä Turun Sanomissa. Ensimmäinen Arktisen banaanin kustantama Nanna-albumi ilmestyi 2010 ja toinen 2011. Vuonna 2011 Hypénin sarjakuva oli Sarjakuva-Finlandia-ehdokkaana. Vuonna 2012 strippiä julkaisivat arkisin Helsingin Uutiset, Vantaan Sanomat, Länsiväylä, Turkulainen, Tamperelainen, Seinäjoen Sanomat, Lappeenrantalainen ja Imatralainen. Sunnuntaisarja ilmestyi Helsingin Sanomissa vuonna 2012. Kolmas Nanna-albumi ilmestyi vuonna 2012.

Albumit

Lähteet

Aiheesta muualla 
 Matti Karjalainen: Kettumaisen hyvä sarjakuva. Kvaak.fi 10.09.2010.
 Kimmo Rantanen: Kettutyttö ylioppilaskylässä. Turun sanomat 3.10.2010.
 Harri Römpötti: Tyttökettu muuttaa kaupunkiin. Helsingin Sanomat 15.11.2010. 
 Janne Suominen: Sijoita sarjakuvaan!  Lumo 14.9.2010.
 Sami Tammi: Nanna-kettu pinkaisi umpimetsästä lehtien sivuille. Yle Turku 24.2.2011.
 Matti Karjalainen: Ketunhäntä kainalossa. Kvaak.fi 28.7.2011.
 Kimmo Parikka: Tuuli Hypén ”piirtää kamaa” kettutyttö Nannasta. Kaarinan uutiset 24.9.2011.

Strippisarjakuva
Suomalaiset sarjakuvat
Kuvitteelliset ketut
Tuuli Hypén

Tuuli Hypén (s. 1983 Turku) on turkulainen sarjakuvataiteilija, joka tunnetaan etenkin Nanna-sarjakuvastaan. Nanna-sarjakuvaa on julkaistu useina albumeina ja sanomalehdissä, kuten Turun Sanomissa ja Helsingin Sanomissa. Sarjakuvien lisäksi Hypén on julkaissut kaksi lastenkirjaa, Veikan metsäretki (Arktinen banaani 2014) ja Veikka ja talvi (Arktinen banaani 2016). Hypén tekee erilaisia kuvitustöitä muun muassa peleihin ja opettaa sarjakuvan piirtämistä.

Hypén on valmistunut filosofian maisteriksi kulttuurihistoriasta vuonna 2012.

Sarjakuva-albumit

Kirjat

Lähteet

Aiheesta muualla 
 Kimmo Parikka: Tuuli Hypén ”piirtää kamaa” kettutyttö Nannasta. Kaarinan uutiset 24.9.2011.

Suomalaiset sarjakuvantekijät
Vuonna 1983 syntyneet
Elävät henkilöt
Kansallinen ylösnousemuksen puolue

Kansallinen ylösnousemuksen puolue (, käännetään myös: Nousevan kansan puolue) on Liettuassa toimiva keskusta-oikeistolainen puolue. Vuoden 2008 parlamenttivaaleissa puolue sai 16 paikkaa Seimasiin. Puolue on yksi Andrius Kubiliusin johtaman nykyisen hallituksen hallituspuolueesta.

Puolueen puheenjohtajana toimii Arūnas Valinskas.

Lähteet

Aiheesta muualla
Puolueen virallinen sivusto 

Liettualaiset puolueet
Eritasoliittymä

Eritasoliittymä on liikenteen solmukohta, jossa tiet risteävät eri tasoilla ja jossa erityiset liittymä­rampit yhdistävät eri tasoissa kulkevat tiet toisiinsa. Tällöin jompi­kumpi teistä ylittää toisen risteyssiltaa pitkin. Eri­taso­liittymiä on varsinkin moottori- ja moottoriliikenneteillä, jotka eivät leikkaa muita teitä samassa tasossa.

Liittymän vuoksi moottoriteillä ei käytetä liikennevaloja, vaan autot liittyvät suoraan moottoritielle liittymän kautta.

Yleinen käytäntö on numeroida eritasoliittymät järjestyksessä tietystä alkukohdasta lukien. Esimerkiksi Suomessa E18-tie ja monet muut tärkeimmät moottoritieväylät ovat saaneet liittymänumeronsa. E18-tiellä, joka muodostuu valtateistä 1 ja 7 sekä kantateistä 40 ja 50, numerointi alkaa Turusta.

Katso myös 
Lakalaivan eritasoliittymä
Eritasoliittymien numerointi

Moottoritiet
Lentotukikohta

Lentotukikohta on ilmavoimissa oleva paikka, jossa on ilmavoimien yksiköitä. Lentotukikohdassa voi olla hävittäjälentolaivueita, ilmavalvontayksiköitä, pääjohtokeskuksia tai Suomessa esimerkiksi tukikohtakomppanioita jotka antavat varusmieskoulutusta. Tavallisesti siellä toimii myös lentokonekorjaamo.

Suomen ilmavoimilla on kolme päätukikohtaa. Satakunnan Lennostolla on tukikohtana Tampere-Pirkkalan lentoasema, Karjalan Lennostolla Kuopion lentoasema ja Lapin Lennostolla Rovaniemen lentoasema. Kriisitilanteessa mikä tahansa siviili-ilmailun lentokenttä tai lentokoneiden varalaskupaikka maanteillä pystytään ottamaan käyttöön lentotukikohtana.
Matt Cooke

Matthew David "Matt" Cooke (s. 7. syyskuuta 1978 Belleville, Ontario, Kanada) on kanadalainen jääkiekkoilija, pelipaikaltaan laitahyökkääjä. Hänellä ei tällä hetkellä ole pelaajasopimusta yhdenkään seuran kanssa. Viimeksi kaudella  Cooke edusti Minnesota Wildia. Hän on pelannut urallaan yli 1 000 ottelua NHL-liigassa.

Tilastot

Lähteet

Kanadalaiset jääkiekkoilijat
Vancouver Canucksin varaamat pelaajat
Vuonna 1978 syntyneet
Elävät henkilöt
Osakaskunta

Osakaskunta on yhteisen alueen (usein vesialueen) omistava yksikkö. Kalastuslaissa määritellään kalastusoikeuden haltijaksi yhteisen vesialueen osakaskunta omalla alueellaan. Osakaskuntaan kuuluvat ne kiinteistöjen omistajat, joilla on osuus yhteiseen alueeseen.

Osakaskuntaan ei liitytä, vaan osakaskunnan osakkaaksi tullaan, kun henkilö saa omistukseensa kiinteistön, jolla on osuus yhteiseen alueeseen. Oikeus yksityisoikeudelliseen osuuteen ilmenee maanmittauslaitoksesta saatavasta kiinteistörekisteriotteesta.

Osakaskunnan hallinto
Osakaskunta on aina olemassa suoraan lain nojalla. Osakaskunta, jolle on vahvistettu säännöt, on järjestäytynyt osakaskunta. Myös järjestäytymätön osakaskunta on kuitenkin aina olemassa ja on yhteisaluelain mukaan oikeustoimikelpoinen. Yhteisaluelaki ei edellytä osakaskuntien järjestäytymistä; osakaskunnat voivat toimia myös järjestäytymättöminä.

Osakaskunta on itsenäinen oikeussubjekti, joka omissa nimissään kantaa ja vastaa yhteistä aluetta koskevissa asioissa. Osakaskunta voi saada nimiinsä oikeuksia ja tehdä sitoumuksia yhteistä aluetta koskevissa asioissa. Osakaskunnan osakkaat eivät ole henkilökohtaisesti vastuussa osakaskunnan velvoitteista. Yksittäinen osakas saa kuitenkin ajaa kannetta tai muutoin valvoa osakaskunnan etua asiassa. Vesialuetta omistava osakaskunta on kalastuslain 23 §:n mukaan jäsen julkisoikeudellisessa kalatalousalueessa.

Osakaskunnan kokous on osakaskunnan asioista viime kädessä päättävä toimielin. Se koskee niin järjestäytyneitä kuin järjestäytymättömiäkin osakaskuntia. Kokouksessa kullakin osakkaalla on yleensä osuuttaan vastaava äänioikeus. Osakaskunta on kuitenkin kalastuslain 41 §:n mukaan velvollinen järjestämään kalastuksen käyttö- ja hoitosuunnitelman mukaisesti. Ely-keskuksella on kalastuslain 13 §:n mukaan mahdollisuus antaa alueellinen lupa kaupallisen kalastuksen harjoittamiseen osakaskunnan alueella käyttö- ja hoitosuunnitelman mukaisesti.

Osakaskunnan kokouksen tehtävät voidaan osoittaa edustajistolle. Tämän suurille osakaskunnille ajatellun järjestelyn käyttö on jäänyt vähäiseksi. Hoitokunta pitää huolta järjestäytyneen osakaskunnan käytännön toiminnasta. Osakkaiden kokous valitsee hoitokunnan.

Osakaskuntien hallinnosta säädetään yleisesti yhteisaluelaissa (18.8.1989/758). Laki ei kuitenkaan koske yhteismetsälain (37/1991) mukaista yhteismetsää eikä sellaisen yhteisen alueen tai yhteisen erityisen etuuden hallintoa ja käyttöä, josta on muualla laissa erikseen säädetty.

Katso myös
 Jakokunta
Kalastuskunta

Lähteet

Kirjallisuutta
 
Jenny Fredrikson: Osakaskuntaopas. Helsinki 2014. Kalatalouden Keskusliitto julkaisu nro 178. ISBN 978-952-7004-01-2.

Aiheesta muualla 
 

Kiinteistöoikeus
Kalastus Suomessa
Yhteisetuudet
Asta Brigatti

Asta Ainamo Brigatti (o.s. Ruotsalainen, s. 10. tammikuuta 1933 Lapinlahti) on aktiiviuransa päättänyt suomalainen pesäpalloilija.

Asta Brigatti alias Tekla voitti Kuopion Kelta-Mustien joukkueessa Suomen mestaruuden vuonna 1955 ja saavutti lisäksi viisi kertaa SM-hopeaa. Vuoden 1956 Suurkisoissa hän saavutti pronssia. Itä–Länsi-ottelussa Asta pelasi kolme kertaa Idän puolella. Aktiivipalloilun Brigatti lopetti vuonna 1966.

Lähteet
 

Suomalaiset pesäpalloilijat
Vuonna 1933 syntyneet
Elävät henkilöt
Larry Gagosian

Larry Gagosian (s. 19. huhtikuuta 1945 Los Angeles, Yhdysvallat) on yhdysvaltalainen taidegalleristi, joka kuuluu taidemaailman merkittävimpien vaikuttajien joukkoon. Hänellä on yhdeksän galleriaa Yhdysvalloissa ja Euroopassa.

Gagosian oli vuonna 2010 ArtReview'n vuosittain laatimalla listalla taidemaailman vaikuttajista ykkösenä. Vuonna 2009 hän oli viidentenä.

Gagosianin vanhemmat ovat armenialaissyntyisiä.

Lähteet

Aiheesta muualla
Gagosian Gallery
Guardian: Larry Gagosian (05/2004)
US dealer tops poll as art world's most powerful
The School of Go-Go: Working for Larry Gagosian 
Larry Gagosian, Pulling Art Sales out of Thinning Air, The New York Times, 03/2009

Taidekauppiaat
Yhdysvaltalaiset henkilöt
Vuonna 1945 syntyneet
Elävät henkilöt
Kovanen

Kovanen on suomalainen sukunimi.

Tunnettuja
Antti Kovanen (1929–2001), toimittaja ja kirjailija
Jalmari Kovanen (1877–1936), maanviljelijä, kansanedustaja
Marko Kovanen (s. 1977), jääkiekkoerotuomari
Petri Kovanen (s. 1944), lääkäri ja professori
Tapani Kovanen (1923–2005), pilapiirtäjä
Tauno Kovanen (1917–1986), painija
Tommi Kovanen (s. 1975), jääkiekkoilija
Schramm T130XD

Schramm T130XD Rotadrill on 8x4-pyöräalustalle asennettu liikuteltava poraustornilaitteisto. 
T130XD:n ominaisuuksissa painotetaan liikkuvuutta ja kykyä tehokkaasti suojata poranreikä teräsputkella (ns. casing). Laitteisto kykenee putkittamaan kerralla 34-48 jalkaa eli sillä on kolmesta luokasta (1-3) paras kapasiteetti.

Laitteistolla poraaminen ei myöskään vaadi erillisiä alustarakenteita (substructure). Laitteisto painaa n. 42 tonnia.
Poraa käytettiin Chilen 2010 kaivosonnettomuudessa‎ perille pelastettavien luo yltäneen pelastustunneli "B":n tekemisessä.

Lähteet
 T130XD Rotadrill specifications
 Oil Gas Technical Terms Glossary

Viitteet

Kaivosteollisuus
Työkalut
Road to the Octagon


Road to the Octagon on Impaled Nazarenen 11. albumi, joka julkaistiin 20. marraskuuta 2010 levymerkillä Osmose Productions. Aloituskappale ”Enlightenment Process” on julkaistu singlenä ja siitä on kuvattu musiikkivideo.

Kappaleet

Kokoonpano 
 Sluti666 – laulu
 Tomi UG Ullgrén – kitara
 Mikael "Arkki" Arnkil – bassokitara
 Repe Misanthrope – rummut

Arvostelut 
 Imperiumi.net: 
 Inferno: 
 Kaaoszine: 8/10

Lähteet

Aiheesta muualla 
 

Vuoden 2010 albumit
Impaled Nazarenen albumit
Albert Kahn

Albert Kahn (3. maaliskuuta 1860 – 14. marraskuuta 1940) oli ranskalainen pankkiiri ja filantrooppi, joka kokosi vuosina 1909–1931 ainutlaatuisen, yli 72 tuhatta otosta sisältävän värivalokuvakokoelman käyttäen Lumièren kehittämää menetelmää, autochromea. Osakesijoituksilla valtavan omaisuuden kerännyt Kahn menetti varallisuutensa vuoden 1929 pörssiromahduksessa, ja hänen oli lopetettava maailman kaukaisiin kolkkiin yltänyt arkielämän tallennusprojektinsa Les Archives de la Planète. Nykyään Kahnin kokoelma on esillä hänen kotimuseossaan Pariisin Boulogne-Billancourtissa.

Talon ympärillä olevalle neljän hehtaarin tontille Kahn otti vaikutteita eri kulttuurien puutarhoista.  Näistä tunnetuin on alue, jossa sijaitsee japanilainen puutarha lampineen ja kaarisiltoineen.

Katso myös 
Sergei Prokudin-Gorski

Lähteet

Aiheesta muualla 
Albert Kahnin kotimuseon sivut 

Ranskalaiset henkilöt
Vuonna 1860 syntyneet
Vuonna 1940 kuolleet